rejauldu/bengali-wikipedia huggingface dataset:
খুলনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০৩নং আসন।  সীমানা খুলনা-৫ আসনটি খুলনা জেলার  ফুলতলা উপজেলা, ডুমুরিয়া উপজেলা, খান জাহান আলি মেট্রোপলিটন থানা ব্যতীত গিলাতলা ক্যান্টনমেন্ট এলাকা, আটিরাগিলাতলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ কুবের চন্দ্র বিশ্বাস বাংলাদেশ আওয়ামী লীগ ১৯৭৯ প্রফুল্ল কুমার শীল বাংলাদেশ আওয়ামী লীগসীমানা পরিবর্তন ১৯৮৬ এইচ এম এ গাফ্ফার জাতীয় পার্টি ১৯৯১ সালাহ উদ্দিন ইউসুফ বাংলাদেশ আওয়ামী লীগ ফেব্রুয়ারি ১৯৯৬ গাজী আব্দুল হক বাংলাদেশ জাতীয়তাবাদী দল জুন ১৯৯৬ সালাহ উদ্দিন ইউসুফ বাংলাদেশ আওয়ামী লীগ ২০০০ উপ-নির্বাচন নারায়ন চন্দ্র চন্দ বাংলাদেশ আওয়ামী লীগ ২০০১ মিয়া গোলাম পরওয়ার বাংলাদেশ জামায়াতে ইসলামী ২০০৮ নারায়ন চন্দ্র চন্দ বাংলাদেশ আওয়ামী লীগ ২০১৪ নারায়ন চন্দ্র চন্দ বাংলাদেশ আওয়ামী লীগ ২০১৮ নারায়ন চন্দ্র চন্দ বাংলাদেশ আওয়ামী লীগ২০২৪নারায়ন চন্দ্র চন্দবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নারায়ন চন্দ্র চন্দ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   ২০০০ সালে সালাহ উদ্দিন ইউসুফ মারা যান। নারায়ণ চন্দ্র চন্দ ২০০০ সালের ডিসেম্বরের উপ-নির্বাচনে নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে খুলনা-৫  বিষয়শ্রেণী:খুলনা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
মহীপাল হল পশ্চিমবঙ্গের মুর্শিদাবাদ-এ অবস্থিত পালযুগের স্মৃতিবিজড়িত একটি প্রত্নস্থল। লোকপ্রবাদ অনুসারে, এখানে পালবংশের রাজা মহীপালের প্রাসাদ ছিল। এখন এখানে রাজভবনের কয়েকটি বিচ্ছিন্ন ভগ্নস্তূপ দেখা যায়। মুর্শিদাবাদের আজিমগঞ্জ-নলহাটি রেলওয়ের শাখালাইনে বাড়ালা রেলওয়ে স্টেশন থেকে শুরু করে ভাগীরথী তীরের গয়সাবাদ পর্যন্ত এই ধ্বংসাবশেষ বিস্তৃত।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১  প্রত্নতাত্ত্বিক নিদর্শন ও প্রামাণ্যতা ভগ্নস্তূপের কাছে বড়-বড় পাথরের মূর্তিখন্ড পাওয়া যায়, এর মধ্যে কিছু 'অস্বাভাবিক' মূর্তিকে 'অসুরের দেহ' বলা হয়ে থাকে; দুটি শিংওয়ালা হস্তিসদৃশ এক মূর্তি দেখা যায়। এছাড়া, এখানকার একটি প্রাচীন জলাশয় থেকে দুপাশে দুজন সহচর ও তাদের পাশে দুটি স্ত্রী-মূর্তি যুক্ত একটি বিরাট দণ্ডায়মান দশভূজ পুরুষ মূর্তি পাওয়া গেছে। নিকটবর্তী আমলা গ্রামে রাজার আমলা-অমাত্যদের বাস ছিল বলে শোনা যায়। তবে এই মহীপাল দশম-একাদশ শতকের পালবংশের রাজা মহীপাল কিনা তার প্রামাণ্যতা মেলে নি। তথ্যসূত্র  বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:বাংলার প্রত্নস্থল বিষয়শ্রেণী:মুর্শিদাবাদ জেলা বিষয়শ্রেণী:প্রত্নতাত্ত্বিক স্থল
মিয়া বাড়ি মসজিদ বাংলাদেশের বরিশাল জেলায় অবস্থিত একটি তিন গম্বুজ বিশিষ্ট প্রাচীন মসজিদ ও প্রত্নতাত্ত্বিক স্থান। এটি বরিশাল সদর উপজেলার রায়পাশা-কড়াপুর ইউনিয়নের উত্তর কড়াপুর গ্রামে মিয়া বাড়িতে অবস্থিত।   ইতিহাস  এটি বৃহত্তর বরিশাল অঞ্চলের ব্রিটিশ আমলের সূচনালগ্নে নির্মিত একটি মসজিদ। শহরের পশ্চিমদিকে বরিশাল- কড়াপুর সড়ক সংলগ্ন মিয়াবাড়িতে মসজিদটি অবস্থিত। এই মসজিদের প্রতিষ্ঠাতা হায়াত মাহমুদ ইংরেজ শাসনের বিরুদ্ধে বিদ্রোহ করার কারণে প্রিন্স অফ ওয়েলস দ্বীপে নির্বাসিত হন এবং তার বুজুর্গ উমেদপুরের জমিদারিও কেড়ে নেয়া হয়। দীর্ঘ ষোল বছর পর দেশে ফিরে তিনি দু’টি দীঘি এবং দোতলা এই মসজিদটি নির্মাণ করেন। মসজিদটির স্থাপত্যরীতিতে পুরান ঢাকায় অবস্থিত শায়েস্তা খান নির্মিত কারতলব খান মসজিদের অনুকরণ দৃশ্যমান।   চিত্রশালা    আরও দেখুন   বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  বরিশাল বিভাগের মসজিদের তালিকা   তথ্যসূত্র   বিষয়শ্রেণী:মুসলিম স্থাপত্য বিষয়শ্রেণী:বাংলাদেশের স্থাপত্য বিষয়শ্রেণী:বরিশাল জেলার প্রত্নতাত্ত্বিক স্থান বিষয়শ্রেণী:বরিশাল জেলার দর্শনীয় স্থান বিষয়শ্রেণী:বরিশাল জেলার মসজিদ বিষয়শ্রেণী:১৮শ শতাব্দীতে ব্রিটিশ ভারতে প্রতিষ্ঠিত
গুরু দত্ত নামে পরিচিত বসন্ত কুমার শিবশঙ্কর পাদুকোন (৯ জুলাই ১৯২৫ - ১০ অক্টোবর ১৯৬৪) ছিলেন একজন ভারতীয় চলচ্চিত্র পরিচালক, প্রযোজক ও অভিনেতা। তিনি ১৯৫০ ও ১৯৬০-এর দশকে ধ্রুপদী হিন্দি চলচ্চিত্র প্যায়াসা, কাগজ কে ফুল, সাহিব বিবি অউর গুলাম, ও চৌধবিঁ কা চান্দ নির্মাণ করেন। প্যায়াসা ও কাগজ কা ফুল চলচ্চিত্র দুটিকে সর্বকালের সেরা চলচ্চিত্র হিসেবে গণ্য করা হয় এবং টাইম সাময়িকীর "সর্বকালের ১০০ সেরা চলচ্চিত্র তালিকা"য় প্যায়াসা অন্তর্ভুক্ত। ২০০২ সালে সাইট অ্যান্ড সাউন্ড-এর সমালোচক ও পরিচালকদের ভোটেও এটি সেরা ১০০ চলচ্চিত্রের তালিকায় স্থান পায়, যেখানে দত্তকে সর্বকালের সেরা পরিচালক হিসেবে উল্লেখ করা হয়েছে। ২০১০ সালে সিএনএনের "সর্বকালের সেরা ২৫ এশীয় অভিনেতা" তালিকায় তার নাম অন্তর্ভুক্ত হয়।  তিনি ১৯৫০-এর দশকে হিন্দি চলচ্চিত্রে গীতধর্মী ও শৈল্পিক চলচ্চিত্র নির্মাণের জন্য এবং ১৯৫৭ সালে প্যায়সা চলচ্চিত্র দিয়ে হিন্দি চলচ্চিত্রের বাণিজ্যধারার প্রসারের জন্য সর্বাধিক খ্যাতি অর্জন করেন। তার পরবর্তী কয়েকটি চলচ্চিত্র কাল্ট খ্যাতি লাভ করে। তার চলচ্চিত্রগুলির পুনঃমুক্তিকালে দর্শকদের নজর কাড়ে, বিশেষ করে জার্মানি, ফ্রান্স ও জাপানে।  প্রারম্ভিক জীবন গুরু দত্ত ১৯২৫ সালের ৯ই জুলাই তৎকালীন ব্রিটিশ ভারতের মাদ্রাজ প্রেসিডেন্সির পাদুকোনে জন্মগ্রহণ করেন। তার প্রকৃত নাম বসন্ত কুমার শিবশঙ্কর পাদুকোন, কিন্তু তার শৈশবে একটি দুর্ঘটনার পর তার নাম পরিবর্তন করে গুরু দত্ত রাখা হয়, কারণ ধারণা করা হয় এই নামটি কল্যাণকর। তার পিতামাতা মূলত কারওয়ারে বসবাস করতেন কিন্তু পরে স্থান পরিবর্তন করেছিলেন। দত্ত কলকাতার ভবানীপুরে তার শৈশব কাটান। ফলে তিনি বাংলা বলতে পারেন। তার বোন ললিতা লাজমি একজন বিখ্যাত ভারতীয় চিত্রশিল্পী। তার ভাগ্নী কল্পনা লাজমি একজন স্বনামধন্য ভারতীয় চলচ্চিত্র পরিচালক, প্রযোজক ও চিত্রনাট্যকার।   পুরস্কার ও মনোনয়ন   বছর পুরস্কার বিভাগ চলচ্চিত্র ফলাফল  ১৯৬৩২৬তম বাংলা চলচ্চিত্র সাংবাদিক সমিতি পুরস্কারশ্রেষ্ঠ অভিনেতা (হিন্দি)সাহিব বিবি অউর গুলাম  ১০ম ফিল্মফেয়ার পুরস্কার শ্রেষ্ঠ চলচ্চিত্র   শ্রেষ্ঠ অভিনেতা  ১০ম জাতীয় চলচ্চিত্র পুরস্কার শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র   পাদটীকা  তথ্যসূত্র  বহিঃসংযোগ     বিষয়শ্রেণী:১৯২৫-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কোঙ্কণী ব্যক্তি বিষয়শ্রেণী:কর্ণাটকের নৃত্যশিল্পী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:ভারতে অ্যালকোহলজনিত মৃত্যু বিষয়শ্রেণী:জাতীয় চলচ্চিত্র পুরস্কার (ভারত) বিজয়ী
ভোলা ময়রা বাংলার খ্যাতনামা রসিক কবিয়াল। তিনি কবিগানের জগতে অন্যতম শ্রেষ্ঠ ছিলেন।কালি দাস ছিলেন সংস্কৃতির কবি।   প্রারম্ভিক জীবন  ভোলা ময়রার আসল নাম ভোলানাথ মোদক। তার জন্মসাল উদ্ধার করা যায় নি। তিনি হুগলী জেলার গুপ্তিপাড়ায় জন্মগ্রহণ করেছিলেন বলে প্রচলিত আছে। পিতার নাম কৃপানাথ। কলকাতার বাগবাজার অঞ্চলে তার মিষ্টির দোকান ছিল। বাল্যকালে পাঠশালায় সামান্য লেখাপড়া করলেও সংস্কৃত, ফারসী ও হিন্দিতে জ্ঞান ছিল। পুরাণ ও ধর্মশাস্ত্র সামান্য পড়েছিলেন। কবির দল তৈরীর আগেও তিনি বহু কবিতা রচনা করেছিলেন।   কবিখ্যাতি  ভোলা ময়রা মুখে মুখে দ্রুত কবিতা বানাতে পারতেন। সমাজের ত্রুটির কথা নির্দেশ করে তার কবিতাগুলি ছিল শ্লেষপূর্ণ। উপস্থিতবুদ্ধি, চটুল ও আক্রমণাত্মক বাগ্ভঙ্গি, লঘু-গুরু বিষয়বস্ত্ত এবং সস্তা রস-রুচি দ্বারা তিনি শ্রোতাকে মন্ত্রমুগ্ধ করতে পারার ক্ষমতা ছিল তার। স্বয়ং ঈশ্বরচন্দ্র বিদ্যাসাগর বলেছেন "বাংলাদেশের সমাজকে সজীব রাখিবার জন্য মধ্যে মধ্যে রামগোপাল ঘোষের ন্যায় বক্তা, হুতুম প্যাঁচার ন্যায় লেখক ও ভোলা ময়রার ন্যায় কবিওয়ালার প্রাদুর্ভাব বড়ই আবশ্যক"। ভোলা ময়রা নিজেকে বিখ্যাত কবিয়াল হরু ঠাকুরের শিষ্য বলতেন। হরু ঠাকুর নিজেও ভোলা ময়রার গান বেঁধে দিতেন। তার প্রতিপক্ষ ছিলেন অ্যান্টনি ফিরিঙ্গি, রাম বসু (কবিয়াল), যজ্ঞেশ্বরী দাসী প্রমুখ কবিয়ালগন। রসগোল্লার উদ্ভাবক নবীনচন্দ্র দাস তার জামাতা।   চলচ্চিত্র  ভোলা ময়রার জীবন অবলম্বনে পীযুষ গাঙ্গুলির পরিচালনায় ভোলা ময়রা নামে একটি চলচ্চিত্র নির্মিত হয় ১৯৭৭ সালে। এই ছবিটিতে অভিনয় করেন উত্তম কুমার, সুপ্রিয়া দেবী, বিকাশ রায় প্রমুখ। এছাড়াও অ্যান্টনি ফিরিঙ্গি সিনেমায় অভিনেতা অসিতবরণ এবং জাতিস্মর সিনেমায় খরাজ মুখোপাধ্যায় ভোলা ময়রার চরিত্রে অভিনয় করেছেন।   তথ্যসূত্র   বিষয়শ্রেণী:বাঙালি কবি বিষয়শ্রেণী:বাংলা ভাষার কবি বিষয়শ্রেণী:বাঙালি কবিয়াল
থাম্ব|স্ক্যানিং ইলেক্ট্রন মাইক্রোস্কোপ দ্বারা বিবিধ উদ্ভিদ পরাগের চিত্র। পরাগগুলি খুব সাধারণ অতিসংবেদনশীলকারক।  অতিসংবেদনশীলকারক (ইংরেজিতে "অ্যালার্জেন") সাধারণত একটি নির্দোষ পদার্থ যা কিছু ব্যক্তিতে অতিসংবেদনশীলতা বা অ্যালার্জির সৃষ্টি করে এবং তাদের দেহে প্রতিক্রিয়ক প্রতিবস্তুর (রিঅ্যাজিনিক অ্যান্টিবডি) উৎপাদন প্রক্রিয়াকে উদ্দীপ্ত করে; এ ক্ষেত্রে সাধারণত IgE অর্থাৎ ই-শ্রেণীর প্রতিবস্তু বা অ্যান্টিবডি উৎপন্ন হয়। কিছু ব্যক্তির দেহের অনাক্রম্যতন্ত্র অতিসংবেদনশীলকারকগুলিকে বহিরাগত ক্ষতিকারক ও বিপজ্জনক পদার্থ হিসেবে গণ্য করে এবং প্রতিক্রিয়া হিসেবে এমন সব রাসায়নিক পদার্থ নিঃসরণ করে যার কারণে নাক, চোখ, গলা, কান, ত্বক বা মুখগহ্বরের তালুতে অতিসংবেদনশীলতা বা অ্যালার্জির বিভিন্ন উপসর্গের সৃষ্টি হয়।  অতিসংবেদনশীলকারকগুলি প্রকৃতিতে স্বাভাবিকভাবে উৎপন্ন হতে পারে বা কৃত্রিম উপায়েও উৎপন্ন হতে পারে। ফুলের পরাগরেণু, ছত্রাকের রেণু বা বীজাণু, ধুলাবালি, ধূলিমাকড়, পশুর লোমের খুশকি, কীটপতঙ্গের দেহাবশেষ বা মল, কিছু খাদ্য (ডিম, চীনাবাদাম, দুধ, মাছ, মাংস, গম, ইত্যাদি), রক্তরস, ওষুধ (ত্বকের ওষুধ বা ব্যাকটেরিয়ানাশক), কীটপতঙ্গের বিষ, ইত্যাদি অতিসংবেদনশীলকারকের কিছু উদাহরণ।  দেহের যেসব স্থানে উপসর্গ বা লক্ষণ দেখা যায়, সেগুলি গবেষণা করে সাধারণত অতিসংবেদনশীলকারক চিহ্নিত করা হয়। যেমন ছত্রাকরেণু, পরাগরেণু ও পশুলোমের খুশকি সাধারণত শ্বসনের ফলে দেহে প্রবেশ করে এবং চোখ, নাক ও শ্বাসনালীতে উপসর্গের সৃষ্টি করে। রূপচর্চার দ্রব্যাদি সাধারণত মুখ ও হাতের ত্বকের সমস্যা সৃষ্টি করে। এছাড়া কোন সময় উপসর্গ দেখা যাচ্ছে, তার উপর ভিত্তি করেও অতিসংবেদনশীলকারক চিহ্নিত করা যায়। যেমন পরাগরেণুর প্রতি অতিসংবেদনশীলতা সাধারণত একটি বিশেষ ঋতুতে ঘটে।   তথ্যসূত্র    আরও দেখুন   প্রতি-উদ্দীপক  প্রতিক্রিয়ক  অ্যান্টিবডি  বিষয়শ্রেণী:অনাক্রম্যতন্ত্র বিষয়শ্রেণী:অনাক্রম্যবিজ্ঞান বিষয়শ্রেণী:অতিসংবেদনশীলতা বিজ্ঞান
দ্য গ্রে ম্যান (; ) ২০২২ সালের মারপিট রোমাঞ্চকর মার্কিন চলচ্চিত্র, যা পরিচালনা করেছেন অ্যান্থনি ও জো রুশো, যারা দুজনই মাইক লরোক্কার সাথে চলচ্চিত্রটি প্রযোজনা করেছেন। মার্ক গ্রীনলি'র ২০০৯ সালের একই নামের উপন্যাসের উপর ভিত্তি করে যৌথভাবে এটির চিত্রনাট্য লিখছেন ক্রিস্টোফার মার্কাস ও স্টিফেন ম্যাকফিলি।  চলচ্চিত্রটি ভাইদ্বয়ের প্রযোজনা সংস্থা এজিবিও ব্যানারে নির্মাণাধীন, এটি উপন্যাসের উপর ভিত্তি করে শুরু হওয়া একটি নতুন ফ্র্যাঞ্চাইজি হতে চলেছে এবং এতে প্রধান চরিত্রে অভিনয় করেছেন রায়ান গসলিং এবং ক্রিস ইভানস। চলচ্চিত্রটি ২০ কোটি ডলারের নির্মাণ বাজেটের মাধ্যমে নেটফ্লিক্স কর্তৃক পরিবেশনা ও প্রবাহিত হবে, এটি নেটফ্লিক্সের নির্মাণ করা সবচেয়ে ব্যয়বহুল চলচ্চিত্র।  সূচনা একজন প্রবীণ সিআইএ কর্মকর্তা কোর্ট জেন্ট্রি তার নিজের প্রতিষ্ঠান দ্বারা বিশ্বাস ঘাতকতার স্বীকার হন, যা তাকে পলাতক হতে বাধ্য করে। প্রতিষ্ঠানটির তার প্রাক্তন সহকর্মী লয়েড হ্যানসেনকে তার অপারেশন পরিচালনা করতে প্রেরণ করা হয়।  অভিনয় রায়ান গসলিং - কোর্ট জেন্ট্রি ক্রিস ইভানস - লয়েড হ্যানসেন অ্যানা ডি. আর্মাস জেসিকা হ্যানউইক ধনুষ ওয়াগনার মৌরা জুলিয়া বাটার্স রেজে-জিন পেইজ বিলি বব থর্নটন - ডোনাল্ড ফিজরয় আল্ফ্রে উডার্ড - মরিস কাহিল কালান মুলভে এমি ইকউয়াকর স্কট হেজ মাইকেল গ্যান্ডলফিনি স্যাম লার্নার রবার্ট কাজিনস্কি - পেরিনি ডিওবিয়া অপারেই  নির্মাণ এই প্রকল্পটি প্রথম নিউ রিজেন্সিতে শুরু হয়েছিল, ২০১১ সালের জানুয়ারিতে অ্যাডাম কোজাদ-এর লেখা একটি চিত্রনাট্য পরিচালনা করার জন্য জেমস গ্রেকে নির্ধারণ করা হয়। ব্র্যাড পিটকে প্রাথমিকভাবে নির্বাচিত করা হয়েছিল, কিন্তু ২০১৫ সালের অক্টোবরের মধ্যে তিনি এবং গ্রে আর চলচ্চিত্রের সাথে জড়িত ছিলেন না। অ্যান্থনি এবং জো রুশো সহোদরদের রচিত চিত্রনাট্যে চলচ্চিত্রটির একটি লিঙ্গ-বদল সংস্করণে অভিনয়ের জন্য চার্লিজ থেরন সনি পিকচার্সের সঙ্গে আলোচনায় বসে ছিলেন।  তথ্যসূত্র  বহিঃসংযোগ    বিষয়শ্রেণী:মার্কিন চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:প্রাগে ধারণকৃত চলচ্চিত্র বিষয়শ্রেণী:সেন্ট্রাল ইন্টেলিজেন্স এজেন্সি সম্পর্কিত চলচ্চিত্র বিষয়শ্রেণী:মার্কিন থ্রিলার উপন্যাস ভিত্তিক চলচ্চিত্র বিষয়শ্রেণী:লস এঞ্জেলেস কাউন্টি, ক্যালিফোর্নিয়ায় ধারনকৃত চলচ্চিত্র বিষয়শ্রেণী:আসন্ন নেটফ্লিক্স মূল ছবি বিষয়শ্রেণী:কোভিড -১৯ মহামারীর কারণে স্থগিত চলচ্চিত্র নির্মাণ বিষয়শ্রেণী:২০২২-এর চলচ্চিত্র বিষয়শ্রেণী:২০০৩-এর পটভূমিতে চলচ্চিত্র বিষয়শ্রেণী:২০২১-এর পটভূমিতে চলচ্চিত্র বিষয়শ্রেণী:২০২২-এর অ্যাকশন থ্রিলার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:ইউরোপে সন্ত্রাসবাদ সম্পর্কিত চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:বার্লিনের পটভূমিতে চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:মোনাকোর পটভূমিতে চলচ্চিত্র বিষয়শ্রেণী:প্রাগের পটভূমিতে চলচ্চিত্র বিষয়শ্রেণী:তুরস্কের পটভূমিতে চলচ্চিত্র বিষয়শ্রেণী:ভার্জিনিয়ার পটভূমিতে চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:টেকনো-থ্রিলার চলচ্চিত্র
ধুবরি বন্দর  হল অসমের একটি গুরুত্ব পূর্ন নদী বন্দর।এই বন্দরটি ব্রহ্মপুত্র নদীর তীরে ধুবড়ী শহরে অবস্থিত।এই বন্দরটি জাতীয় জলপথ ২ এর গুরুত্ব পূর্ন নৌটার্মিনাল।এটি জাতীয় জলপথ ২ এর পশ্চিম প্রান্তে বাংলাদেশ সীমান্তের কাছে অবস্থিত।  অবস্থান ধুবড়ী বন্দর বা নৌজেটি ব্রহ্মপুত্র নদ এর উত্তর তীরে ধুবরি শহরে অবস্থিত।  ইতিহাস ধুবরি বন্দর বহু পুরোন একটি নদী বন্দর।এই বন্দর ধুবরি ও এর পার্শবর্তী এলাকার অর্থনীতির একটি গুরুত্ব পূর্ন অংশ।ব্রিটিল শাসন কাল থেকেই এই বন্দর এর সঙ্গে কলকাতা বন্দর এর যোগাযোগ ছিল জল পথে।ধুবরি বন্দর থেকে পাট ও ধান কলকাতা বন্দরে পাঠানো হত। দেশ স্বাধীনতার পর বন্দর দুটির যোগাযোগ রক্ষাকারি যমুনা ও সুন্দরবনের নদী গুলি পাকিস্তান ও পরে বংলাদেশের মধ্যে পড়ে ফলে বাণিজ্য কিছুটা কমে।তবে এখন দুই দেশের নৌপোটকলের মধ্যমে কলকাতা ও ধুবরি বন্দরের মধ্য পণ্যবাহি বার্জ ও ছোট জাহাজ চলাচল করছে।  আরও দেখুন  পোর্ট মাথুরিন  চিলমারী বন্দর  তথ্যসূত্র  বহিঃসংযোগ  বিষয়শ্রেণী:ভারতের বন্দর বিষয়শ্রেণী:নদী বন্দর বিষয়শ্রেণী:আসামের পরিবহন
thumb|কিরণ চৌধরী কিরণ চৌধুরী (জন্ম: ৫ জুন ১৯৫৫) একজন ভারতীয় জাতীয় কংগ্রেসের রাজনীতিবিদ। তিনি তোশাম বিধানসভা কেন্দ্রের একজন বিধায়ক এবং হরিয়ানা বিধানসভার কংগ্রেস আইনসভার সদস্য। আসনটি থেকে এর আগে বিধানসভায় প্রতিনিধিত্ব করেছেন তার শ্বশুর বংশী লাল এবং প্রয়াত স্বামী সুরেন্দর সিংহ।  হরিয়ানার ফায়ার ব্র্যান্ড মহিলা নেতা হিসাবে পরিচিত কিরণ চৌধুরী তার মাকে ২০২১ সালের এপ্রিলে হারিয়েছিলেন।  কিরণ চৌধুরী সঠিকভাবে নির্বাচনী প্রচারাভিযানে বিশ্বাস করেন এবং ভিসিএসমিডিয়া থেকে সময়ে সময়ে কর্মীদের এবং ভোট কৌশলিদের সাথে ব্যক্তিগত বৈঠক করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:হরিয়ানা বিধানসভার সদস্য ২০১৯-২০২৪ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হরিয়ানা বিধানসভার নারী সদস্য
কনভেনশন মুসলিম লীগ বা সিএমএল পাকিস্তানের রাষ্ট্রপতি জেনারেল আইয়ুব খানের সামরিক শাসনের সমর্থনে ১৯৬২ সালে প্রতিষ্ঠিত একটি রাজনৈতিক দল।  দলটি মুসলিম লীগ (পাকিস্তান) থেকে বিভক্ত হওয়া একটি দল। তৎকালীন বিরোধী দল কাউন্সিল মুসলিম লীগ নামে পরিচিত ছিল।  কনভেনশন মুসলিম লীগ ১৯৬৫ সালে অনুষ্ঠিত পাকিস্তানের রাষ্ট্রপতি নির্বাচনের প্রতিদ্বন্দ্বিতা করে। কনভেনশন মুসলিম লীগের নির্বাচনী প্রতীক ছিল গোলাপ ফুল।   আরও দেখুন   মুসলিম লীগের ভাঙ্গন   তথ্যসূত্র   বিষয়শ্রেণী:মুসলিম লীগ বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:১৯৬২-এ পাকিস্তানে প্রতিষ্ঠিত
গুলবদন বেগম ( ১৫২৩ – ৭ ফেব্রুয়ারি ১৬০৩) ছিলেন একজন মুঘল রাজকন্যা ও মুঘল সাম্রাজ্যের প্রতিষ্ঠাতা সম্রাট বাবরের কন্যা।  তিনি তার সৎ ভাই সম্রাট হুমায়ূনের জীবনের বিবরণ হুমায়ূন-নামা-এর লেখিকা হিসাবে সর্বাধিক পরিচিত, যা তিনি তার ভাতিজা সম্রাট আকবরের অনুরোধে লিখেছিলেন। গুলবদনের বাবরের স্মৃতি সংক্ষিপ্ত, তবে তিনি হুমায়ুনের পরিবারের একটি সঞ্জীবনী বিবরণ দেন ও তার সৎ ভাই কামরান মির্জার সাথে তার (হুমায়ুন) দ্বন্দ্ব সম্পর্কে একটি বিরল উপাদান তুলে করেন। তিনি দুঃখের অনুভূতি নিয়ে তার ভাইদের মধ্যে ভ্রাতৃঘাতী দ্বন্দ্ব লিপিবদ্ধ করেন।  ১৫৩০ সালে তার পিতার মৃত্যুর সময় গুলবদন বেগমের বয়স ছিল প্রায় আট বছর এবং তার বড় সৎ ভাই হুমায়ুন তাকে লালনপালন করেছিলেন। তিনি সতেরো বছর বয়সে চাগাতাই সম্ভ্রান্ত পূর্ব মুঘলিস্তানের খান আহমদ আলাকের পুত্র আইমান খাজা সুলতানের পুত্র তারই চাচাতো ভাই খিজির খাজা খানের সাথে বিবাহ বন্ধনে আবদ্ধ হন।   তিনি তার জীবনের বেশিরভাগ সময় কাবুলে কাটিয়েছেন। ১৫৫৭ সালে, তার ভাতিজা আকবর তাকে আগ্রায় রাজকীয় পরিবারে যোগদানের জন্য আমন্ত্রণ জানিয়েছিলেন। তিনি রাজকীয় পরিবারে প্রচুর প্রভাব ও সম্মানের অধিকারী ছিলেন এবং আকবর ও তার মা হামিদা উভয়েরই খুব প্রিয় ছিলেন। আবুল ফজল রচিত সমগ্র আকবরনামা ("আকবরের বই") জুড়ে গুলবদন বেগমের তথ্য পাওয়া যায় এবং তার জীবনী সংক্রান্ত অনেক বিবরণ এখানে রয়েছে।   অন্যান্য রাজকীয় মহিলার সাথে গুলবদন বেগম মক্কায় তীর্থযাত্রা করেন এবং সাত বছর পরে ১৫৮২ সালে ভারতে ফিরে আসেন। তিনি ১৬০৩ সালে মারা যান। তথ্যসূত্র   বিষয়শ্রেণী:উত্তরপ্রদেশের লেখিকা বিষয়শ্রেণী:আগ্রার ব্যক্তি বিষয়শ্রেণী:তিমুরি রাজবংশ বিষয়শ্রেণী:মুঘল রাজকুমারী বিষয়শ্রেণী:১৬০৩-এ মৃত্যু বিষয়শ্রেণী:১৫২০-এর দশকে জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মুঘল সাম্রাজ্যের ইতিহাসবিদ বিষয়শ্রেণী:মুঘল অভিজাত বিষয়শ্রেণী:উত্তরপ্রদেশের পণ্ডিত বিষয়শ্রেণী:ভারতীয় নারী ইতিহাসবিদ বিষয়শ্রেণী:১৬শ শতাব্দীর ভারতীয় লেখিকা বিষয়শ্রেণী:পশ্চিমবঙ্গের শিক্ষাবিদ
ছাতনা হল পশ্চিমবঙ্গের বাঁকুড়া জেলায় অবস্থিত একটি গ্রাম ও থানা। এই গ্রামটি বাঁকুড়া সদর মহকুমার ছাতনা সমষ্টি উন্নয়ন ব্লকে অবস্থিত। ছাতনা এই ব্লকের সদর দফতর। এই ব্লকটি ছাতনা থানার এক্তিয়ারভুক্ত। থানার আয়তন ৪৪১ বর্গ কিলোমিটার।  পরিবহণ ব্যবস্থা পুরুলিয়া জেলার সাঁওতালডিহি থেকে নদিয়া জেলার মাঝদিয়া পর্যন্ত প্রসারিত ৮ নং রাজ্য সড়ক ছাতনার উপর দিয়ে গিয়েছে।  শিক্ষাব্যবস্থা ২০০৭ সালে ঘোড়ামূলীতে ছাতনা চণ্ডীদাস মহাবিদ্যালয় স্থাপিত হয়। অধুনা বাঁকুড়া বিশ্ববিদ্যালয় কর্তৃক অনুমোদিত এই কলেজে বাংলা, ইংরেজি, ইতিহাস ও সমাজতত্ত্ব বিষয়ে সাম্মানিক এবং কলা বিভাগে একটি সাধারণ পাঠক্রমে পড়াশোনা হয়।  ২০১৫ সালে ছাতনা কলেজ অফ এগ্রিকালচার চালু হয়। এটি বিধানচন্দ্র কৃষি বিশ্ববিদ্যালয়ের একটি সম্প্রসারিত শিক্ষাপ্রাঙ্গন।  পর্যটন শ্রীকৃষ্ণকীর্তন কাব্যের রচয়িতা বড়ু চণ্ডীদাস পূজিত বাসলি দেবীর মন্দির ছাতনায় অবস্থিত। বর্তমানে মূল মন্দিরটির ভিত্তিবেদী ও ইতস্তত ছড়ানো প্রাচীন ইমারতের  ধ্বংসাবশেষ ছাড়া আর কিছুই অবশিষ্ট নেই। বেদীর গায়ে খোদিত ‘১৪৭৫ শক’ কথাটি থেকে অনুমান করা হয়, মন্দিরটির প্রতিষ্ঠাকাল ১৪৭৫ শকাব্দ, অর্থাৎ ১৫৫৩ খ্রিষ্টাব্দ। ভিত্তিবেদীর পাথরের চৌকাঠ গুলির গায়ে পদ্মের বড়ো বড়ো ‘বা-রিলিফ’ নকশা থেকে অনুমান করা হয় মন্দিরে অনুরূপ অলংকরণের আরও ব্যবহার হয়েছিল।বাঁকুড়া জেলার পুরাকীর্তি, অমিয়কুমার বন্দ্যোপাধ্যায়, পূর্ত বিভাগ, পশ্চিমবঙ্গ সরকার, কলকাতা, ১৯৭১ সংস্করণ, পৃ. ৪৬-৪৭  ছাতনার দক্ষিণ প্রান্তে রাজগড় এলাকায় ইঁটের তৈরি একটি মন্দিরের ধ্বংসাবশেষ এবং তার পাশে ১৮৭৩ সালে প্রতিষ্ঠিত আরেকটি পঞ্চরত্ন মন্দির রয়েছে। জনশ্রুতি অনুসারে, বড়ু চণ্ডীদাস পূজিত বাসলি দেবীর মূর্তিটি তাঁর ভিটের আদি মন্দির থেকে প্রথমে বর্তমানে ভেঙে পড়া মন্দিরটিতে এনে রাখা হয়েছিল। পরে এই মন্দিরটি ভেঙে পড়লে সেটিকে পাশের পঞ্চরত্ন মন্দিরটিতে স্থানান্তরিত করা হয়। বাসলির মূর্তিটিই চণ্ডীদাস পূজিত মূর্তি কিনা তা নিয়ে সন্দেহ আছে। তবে কালো পাথরের পাটার উপর ‘বা-রিলিফ’ শৈলীতে খোদিত ভাস্কর্যটি বর্তমানে সামান্য ক্ষয়ে গেলেও, এটি যে কোনও শাক্ত দেবীর মূর্তি তা স্পষ্ট বোঝা যায়। এই মন্দিরে টেরাকোটার কিছু মূর্তিসজ্জাও দেখা যায়। তবে তা যথেষ্ট উন্নতমানের নয়।  স্বাস্থ্য ব্যবস্থা ছাতনা ব্লক জনস্বাস্থ্য কেন্দ্রটি এই ব্লকের কেন্দ্রীয় চিকিৎসাকেন্দ্র। শালচূড়া, জোড়হিরা, ঝাঁটিপাহাড়ি ও ভগবানপুরে চারটি জনস্বাস্থ্য কেন্দ্র রয়েছে। এছাড়া ৩৬টি শাখাকেন্দ্র রয়েছে।  বহিঃসংযোগ  তথ্যসূত্র  বিষয়শ্রেণী:বাঁকুড়া জেলার গ্রাম
thumb|upright=1.5|কারবি  কারবি একটি কাল্পনিক চরিত্র এবং নাইট্নো এবং এইচএএল ল্যাবরেটরির মালিকানাধীন কির্বি সিরিজের ভিডিও গেমের নামকরণকারী চরিত্র। নিন্দোদের সবচেয়ে বিখ্যাত এবং পরিচিত আইকনগুলির মধ্যে একটি হিসাবে, কিব্বি এর গোল উপস্থিতি এবং তার শত্রুদের ক্ষমতা কপি করার ক্ষমতা তাকে ভিডিও গেমসের মধ্যে একটি সুপরিচিত ব্যক্তিত্ব করেছে, যা ক্রমাগতভাবে সবচেয়ে প্রতিভাবান ভিডিও গেম অক্ষরগুলির একটি হিসাবে স্থান করে নিয়েছে। তিনি প্রথমে 1992 সালে কারবি এর ড্রিম ল্যান্ড ফর গেম বয়ে হাজির হন। মূলত একটি স্থানধারক, মাসাহিরো সাকুরাই 19 বছর বয়সে গেমসের প্রথম দিকের উন্নয়নের জন্য, তিনি তখন থেকেই ২0 টিরও বেশি গেমসে অভিনয় করেছিলেন, যা স্টেশন প্ল্যাটফর্ম থেকে ধাঁধা, দৌড় এবং এমনকি পিনবলের সাথেও সংযুক্ত ছিল এবং এটি একটি বিশেষ বৈশিষ্ট্য সব মহাশূন্য ব্রাস গেমস মধ্যে খেলাযোগ্য যোদ্ধা। তিনি তার নিজের এনিমে এবং মংকার সিরিজে অভিনয় করেছেন। তার সবচেয়ে সাম্প্রতিক চেহারাটি হল "কিবারের ব্লোওয়াট ব্লাস্ট", নিন্টেনডো 3D এস 1999 সাল থেকে, তিনি মিকিকো ওম্মোটো দ্বারা উচ্চারিত হয়েছে।  কিরবি বস্তু এবং প্রাণীকে তাদের ক্ষমতার অধিকারী করার পাশাপাশি তার শরীরকে প্রসারিত করে তোলার সামর্থ্যের ক্ষমতা সম্পর্কে সুপরিচিত। তিনি এইসব ক্ষমতা ব্যবহার করে বিভিন্ন দেশকে উদ্ধার করেন যেমন পপ স্টারের হোম ওয়ার্ল্ড, মন্দ বাহিনী এবং প্রতিপক্ষের যেমন ডার্ক ম্যাটার বা নাইটমারে। এই ইভেন্টে প্রায়ই তিনি তার প্রতিদ্বন্দ্বী, নিখুঁত রাজা ডেডেডে এবং রহস্যময় মেটা নাইট দিয়ে পথ অতিক্রম করেন, যদিও মেটা নাটকে একটি হিরো হিসেবে পাওয়া যেতে পারে, খেলার উপর নির্ভর করে কিব্লিকে সর্বকালের সর্বশ্রেষ্ঠ ভিডিও গেম হিরো হিসাবে বর্ণনা করা হয়েছে। [যার দ্বারা?] কার্যত তার সমস্ত উপস্থিতিগুলির মধ্যে, কিবারিকে হাস্যকর, নির্দোষ এবং খাদ্য-প্রেমিক হিসাবে চিত্রিত করা হয়েছে কিন্তু বিপদের মুখোমুখি হয়ে নির্ভীক, সাহসী ও চতুর ।  বিষয়শ্রেণী:কল্পকাহিনীর চরিত্র
ইংল্যান্ড পুরুষ ক্রিকেট দল ২০২৩ সালের জানুয়ারি ও ফেব্রুয়ারি মাসে তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। সিরিজটি প্রাথমিকভাবে ২০২০ সালে ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে অনুষ্ঠিত হওয়ার কথা থাকলেও কোভিড-১৯ সংক্রান্ত ঝুঁকির কারণে সিরিজটি সে সময় স্থগিত করা হয়। ২০২২ সালের অক্টোবর মাসে সিরিজের পুনর্নির্ধারিত সূচি নিশ্চিত করা হয়। সিরিজে দক্ষিণ আফ্রিকা ২–১ ব্যবধানে জয়লাভ করে।  দলীয় সদস্য  তেম্বা বাভুমা (অধি.)  আনরিখ নর্টখে  ইয়ানেমান মালান  এইডেন মার্করাম  ওয়েন পার্নেল  কাগিসো রাবাদা  কুইন্টন ডে কক (উই.)  কেশব মহারাজ  ডেভিড মিলার  তাবরাইজ শামসি  মার্কো ইয়ানসেন  রেজা হেনড্রিকস  র‌্যাসি ফন ডের ডুসেন  লুংগিসানি ন্‌গিদি  সিসান্দা মাগালা  হাইনরিখ ক্লাসেন (উই.) জস বাটলার (অধি.) (উই.)  অলি স্টোন  আদিল রশিদ  ক্রিস ওকস  জেসন রয়  জোফরা আর্চার  ডেভিড উইলি  দাউদ মালান  ফিল সল্ট (উই.)  বেন ডাকেট (উই.)  মঈন আলি  রিস টপলি  স্যাম কারান  হ্যারি ব্রুক  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ দক্ষিণ আফ্রিকান ক্রিকেট বিষয়শ্রেণী:২০২৩-এ ইংরেজ ক্রিকেট বিষয়শ্রেণী:ইংল্যান্ড ক্রিকেট দলের দক্ষিণ আফ্রিকা সফর বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
ধুলিয়ান ভারতের পশ্চিমবঙ্গ রাজ্যের মুর্শিদাবাদ জেলার জঙ্গিপুর মহুকুমার একটি শহর ও পৌরসভা এলাকা। শতাব্দী প্রাচীন এই পৌরসভাটি ১৯০৯ সালে স্থাপিত হয় মাত্র ৮টি ওয়ার্ড নিয়ে। বর্তমানে এই পৌরসভাটি ২১টি ওয়ার্ডে বিভক্ত।   ভৌগোলিক উপাত্ত  ধুলিয়ান শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে এর গড় উচ্চতা হল ৪ মিটার (১৩ ফুট)। ধুলিয়ানের উত্তরদিকে ফারাক্কা, দক্ষিণদিকে ঔরঙ্গাবাদ, পশ্চিমদিকে ঝাড়খণ্ড রাজ্যের পাকুড় ও পূর্বদিকে গঙ্গানদী এবং মালদা জেলা ও বাংলাদেশের চাঁপাইনবাবগঞ্জ জেলা অবস্থিত।   ইতিহাস  ধুলিয়ান পৌরসভা ১৯০৯ সালে প্রতিষ্ঠিত হয়। শতাব্দী প্রাচীন এই শহরের পূর্বদিকের পুরোনো অংশ বারবার নদী ভাঙনের কবলে পড়ে ধুলিসাৎ হয়ে যায়। ফলে পূর্বতন কাঞ্চনতলা গ্রামকে কেন্দ্র করে বর্তমান শহরটি গড়ে ওঠে।   জনসংখ্যার উপাত্ত  ২০১১ সালের ভারতীয় আদমশুমারি অনুসারে ধুলিয়ান পৌরসভার মোট জনসংখ্যা ৯৫,৭০৬ জন, যার মধ্যে ৪৭,৬৩৫ জন পুরুষ এবং ৪৮,০৭১ জন নারী। এই শহরের সাক্ষরতার হার ৬৩.০৩ শতাংশ। পুরুষদের মধ্যে সাক্ষরতার হার ৬৯.১৫% এবং নারীদের মধ্যে এই হার ৫৬.৯৮%।  ২০১১ সালের ভারতীয় আদমশুমারি অনুসারে ধুলিয়ান শহুরে সমৃদ্ধির জনসংখ্যা ২,৩৯,০২২ জন, যার মধ্যে ১,১৯,১৫১ জন পুরুষ এবং ১,১৯,৮৭১ জন নারী। এখানকার সাক্ষরতার হার ৬০.০৬ শতাংশ।  ভারতের ২০০১ সালের আদমশুমারি অনুসারে ধুলিয়ান পৌরসভার জনসংখ্যা ছিল ৭২,৯০৬ জন। এর মধ্যে ৩৬৫২৪ জন পুরুষ এবং ৩৬৩৮২ জন নারী। তখন এখানের সাক্ষরতার হার ছিল ৩৯ শতাংশ। পুরুষদের মধ্যে সাক্ষরতার হার ৪৮% এবং নারীদের মধ্যে সেই হার ৩১%।   পরিবহন ব্যবস্থা   রেলপথে যোগাযোগ   ধুলিয়ান গঙ্গা  হল এখানকার সবচেয়ে কাছের রেলওয়ে স্টেশন। মালদা টাউন ফার্স্ট প‍্যাসেঞ্জার, মালদা টাউন ইন্টারসিটি এক্সপ্রেস, রাধিকাপুর এক্সপ্রেস, তিস্তা তোর্সা এক্সপ্রেস ও কামরূপ এক্সপ্রেসের মাধ্যমে এই স্থানটি কলকাতা ও শিলিগুড়ির সাথে রেলপথে যুক্ত।   সড়কপথে যোগাযোগ   জাতীয় সড়ক ১২ এই শহরের ঠিক পাশ দিয়েই অতিক্রম করেছে। এই সড়কটি ধুলিয়ানকে উত্তরবঙ্গ ও দক্ষিণবঙ্গের সাথে সড়কপথে যুক্ত করেছে।   জলপথে যোগাযোগ   জলপথে এই শহরের ধুলিয়ান ঘাট থেকে মালদহের পারলালপুর ঘাট পর্যন্ত গঙ্গাবক্ষে নৌ পরিবহন ব‍্যবস্থা বর্তমান।   শিক্ষা ও শিক্ষা প্রতিষ্ঠান  মহাবিদ‍্যালয়   নুর মোহাম্মদ স্মৃতি মহাবিদ্যালয় (প্রতিষ্ঠাকাল ২০০৮)  বিদ‍্যালয়   কাঞ্চনতলা জগবন্ধু ডায়মন্ড জুবিলি ইনস্টিটিউশন (উঃমাঃ) (প্রতিষ্ঠাকাল ১৮৯৭ সাল)  দ্য মেরিটোরিয়াস এডুকেশন রিসার্চ ইনস্টিটিউট(নামো বাসুদেবপুর)  ধুলিয়ান বালিকা বিদ্যালয় (উঃমাঃ)  ধুলিয়ান বাণীচাঁদ আগারওয়ালা বালিকা বিদ্যালয় (উঃমাঃ)  ধুলিয়ান উচ্চ মাদ্রাসা (উঃমাঃ)  ধুলিয়ান কৃষ্ণকুমার সন্তোষকুমার স্মৃতি বিদ্যাপীঠ (উঃমাঃ)  ধুলিয়ান নেতাজী শিশু বিকাশ অ‍্যাকাডেমি  দিঘড়ি উচ্চ বিদ্যালয় (উঃমাঃ)  হাউসনগর উচ্চ মাদ্রাসা (উঃমাঃ)  সাহেবনগর উচ্চ বিদ্যালয় (উঃমাঃ)  জয়কৃষ্ণপুর আজিমুদ্দিন বিশ্বাস স্মৃতি বিদ্যাপীঠ (উঃমাঃ)  চাচণ্ড বাসুদেবপুর জালাদিপুর উচ্চ বিদ্যালয় (উঃমাঃ)    রহমানি অ‍্যাকাডেমী (আল-আমীন মিশন ট্রাস্টের ধুলিয়ান শাখা)  জ্ঞান সঞ্চয় অ‍্যাকাডেমী (আল-আমীন মিশন ট্রাস্টের সহযোগিতায়)    হোলিফেথ একাডেমি  নোভেল একাডেমি   স্বাস্থ‍্য পরিষেবা  হাসপাতাল       তারাপুর কেন্দ্রীয় হাসপাতাল (সরকারি)  অনুপনগর গ্রামীণ হাসপাতাল (সরকারি)  ধুলিয়ান ডায়াগনস্টিক অ্যান্ড হেলথ কেয়ার প্রাইভেট লিমিটেড (DDH)   আরও দেখুন   সামশেরগঞ্জ   তথ্যসূত্র   বিষয়শ্রেণী:মুর্শিদাবাদ জেলার শহর ও নগর বিষয়শ্রেণী:পশ্চিমবঙ্গের শহর